

 

Project: **Empowering Spatial Thinking of Students with Visual Impairment**

2016-1-EL01-KA201-023731

***ANUNȚ PARTICIPARE WORKSHOP***

***Tema workshopului: “VISTE Users’ Needs Analysis”.***

***Data: 25 sau 27 IANUARIE 2017***

*Locul desfășurării: LICEUL SPECIAL PENTRU DEFICIENȚI DE VEDERE CLUJ-NAPOCA*

***Dragi colegi,***

Liceul Special pentru Deficienți de Vedere și Casa Corpului Didactic Cluj desfășoară în perioada septembrie 2016 – august 2019 proiectul Erasmus+ cu titlul : Empowering Spatial Thinking Of Students With Visual Impairment. 2016-1-EL01-KA201-023731.

 Scopul proiectului este dezvoltarea gândirii spațiale la elevii cu dizabilități vizuale.

*Gândirea spațială este o competență/abilitate esențială de nivel superior, transdisciplinară și transversală. Gândirea spațială folosește proprietățile spațiului ca și o modalitate în rezolvarea de probleme, în găsirea de soluții precum și în exprimarea acestor soluții (National Research Council, 2006). Conform NRC, gândirea spațială utilizează conceptul de ”spațiu” în structurarea problemelor, în căutarea de răspunsuri, și în formularea răspunsurilor posibile asociate cu termenul de ”spațiu” din știință, la locul de muncă și în viața de zi cu zi. De asemenea include și abilitatea de a revizui și analiza spațiul, care sunt foarte esențiale pentru ” setul de instrumente mentale” al fiecărui om educat în gestionarea spațiului și în luarea deciziilor.*

*În special la elevii cu deficiențe de vedere, gândirea spațială este o abilitate critică de compensare, care este strâns legată de independența și mobilitatea acestora , precum și de progresul academic la disciplinele: matematică, științe, geografie , științe sociale precum și istorie care necesită înțelegerea acestor concepte spațiale și utilizarea acestor abilități.*

***Casa Corpului Didactic Cluj și Liceul Special pentru Deficienți de Vedere parteneri în cadrul proiectului VISTE, organizează în zilele de 25 și 27 ianuarie 2017 două workshop-uri la care sunt invitați să participe profesori din cadrul Liceului Special pentru Deficienți de Vedere care lucrează cu copiii cu vârsta cuprinsă între 11- 15 ani.***

***Workshop-ul va avea loc în sala de ședințe a Liceului Special pentru Deficienți de Vedere între orele 12:00 și 15:00.***

***Agenda workshopu-lui este următoarea:***

***a) Introducerea conceptului de gândire spațială.Prezentarea proiectului VISTE:***

* *Proiectului VISTE. Prezentare PPT*
* *Analiza conceptului de gândire spațială. Prezentarea rezultatelor proiectului GEOTHNK.*
* *Prezentarea platformei GEOTHNK. Prezentare PPT*
* *Prezentarea “State of the Art Report”. Proiectul VISTE. Prezentare PPT*

***b) Activitate pe grupe de lucru***

* *Analiza conceptelor gândirii spațiale. Ierarhizarea acestora în funcție de prioritatea în operarea cu acestea în cadrul activităților instructiv – educative cu elevii cu dizabilități vizuale*
* *Crearea unor scenarii de activități instructiv – educative prin care se urmărește dezvoltarea abilităților/competențelor gândirii spațiale la elevii cu dizabilități vizuale.*

 ***c) Completarea Chestionarului privind Analiza de Nevoi. Proiectul VISTE***

***Cerințe pentru participarea la Workshop:***

În sala profesorală veți găsi pe masă două tabele: ***Vă rog să alegeți o dată când puteți participa la workshop: 25 sau 27 ianuarie 2017 și să vă scrieți numele în tabelul corespunzător zilei alese.***

 Având în vedere că numărul locurilor este limitat la un număr de 15 participanți/workshop, prioritate vor avea primii 15 participanți înscriși.

 ***Având în vedere că la workshop vom opera cu concepte ale gândirii spațiale, vă rog să consultați lista cu aceste concepte și să le alegeți pe cele care pot fi dezvoltate la elevii cu dizabilități vizuale***.

19 ianuarie 2017 Director,

 Cluj-Napoca Ramona Ionela Mureșan